text: Ymiskt er, hvussu væl eldurin hevur brunni øll hesi árini síðani hann kiknaði, stundum stóð loðin høgt, stundum lægri, men ongatíð bleiv øskukalt.
text: #000002
text: Á einari so langari og drúgvari ferð, sum TB hevur gingið, eru ikki einans slættar og beinar gøtur á leiðini, nei har eru, sum á øllum øðrum gonguleiðum, forðingar á vegnum, djúpir dalar at fara um og tungar og møðsamar brekkur skullu gangast, men um áhaldandi verður gingið, kemst umsíðir niðaná. Soleiðis hevur søga TBs minda seg, úr dalinum á tindin og av tindinum í dalin, tó, eru flest okra samd um, at hesin túrurin í dalinum bleiv heldur drúgvur ( 35 ár), men halda okur á at ganga, koma okur umsíðir niðaná.
text: #000003
text: Hendan løtan í kvøld er serstøk, okur eru her, tí OKRA TB í dag hevur 130 ár á bakið,og okur ynskja at vísa á, at okur ERU SERSTØK, TB er einasta felag í Føroyum sum hevur verið virki í 3. ára hundraðum, TB var einabarn, til um konfirmatiónsaldur, áðrenn næsti beiggin í systkinaflokkinum sá dagsins ljós, fleiri legðist afturat seinni, í dag er systkinaflokkurin 18 í tali, onkur av yngru systkinum eru ikki til longur.
text: #000004
text: Eitt sum eisini er serstakt við TB er, at okur eru limir í einum so fínum “ klubbi “ sum nevnist Club Of Pioners, í hesum felag eru pionerarnir í teimum ymisku londunum limir. Je skal nevna nøkur á limalistanum, tað elsta er Enska Sheffild FC 1857, Wrexham úr Wales 1864, Skotska Queens Park 1867, Danska KB 1878 TB av Tvøroyri 1892 og Norska Odds Ballklubb 1894. Ikki eiti á selskapi at vera í. Í sambandi við hátíðarhaldi er formaðurin í felagnum komin á vitjan, Belgiumaðurin Tom Simons. Okur bjóða honum hjartaliga vælkomnum.
text: #000005
text: Sjey ferðirnar hevur TB vunnið meistaraheiti, fyrstuferð í 1943. Og 5 ferðir hevur TB vunnið Steypakappingina, Ísafjarðarsteypið 4 ferðir og Ísafjarðarsúlúna 1 ferð. 25 TB arar hava umboða TB á landsliðnum frá 1929 . Í dag eru tveir leikarar, sum eru uppaldir í TB á landsliðnum.
text: #000006
text: Ímillum okun hesa hátíðarløtu eru nakrir av okra leikarum, sum gjøgnum árini hava vunnið felagnum meistaraheitir og steyp,teir sum eru her, umboða liðini frá 1949 til tað seinast í 1987, onkrum teirra hevur borðist frá at vera við, teimun takka okur sjálvandi eisini. Eisini ynskja okur við viðring, at minnast teir av hesum gørpum, sum ikki eru ímillum okra longur.
text: #000007
text: Helst verða nógv av okra ungdómi, sum fara at ógvast við, tá ið tey síggja hvørjir hesir mennirnir eru, sum um eina løtu koma upp her, menn sum tey møta á vegnum av og á, og møguliga onkrir tey als ikki kenna, gamlir og hálvgamlir menn, menn sum í sínum bestu árum bóru TB til sigrar.
text: #000008
text: Teir eru her, tí teir hava tænt TB væl, og ynskja okur at heiðra teir fyri teirra avrik. Okur ynskja og vóna, at hettar fer at tendra ein neista í tikun ungu, okra framtíð, okur ynskja at vísa tikun á, at tað ber væl til at vinna alt, sjálvt um man leikar við TB. Tá hesir kundu, ja so kunna tikur eisini. Tað er bara at halda áfram at ganga brekkuna.
text: #000009
text: Kunnu tikur ungu, framtíð okra, við teimum góðu møguleikum og góðu evnum tikur hava, lova okun øllum, at Jón og Jóan Petur ikki skullu verða teir seinastu meistararnir hjá TB.
text: #000011
text: Je fari at loyva mer at nevna tveir TB leikarar, sum á hvør sín hátt, hava tant TB leingi og væl, og sum eru ímyndir av rætta TB andanum, og komandi ættarliðum fyrimyndir. Annar teirra spældi sín fyrsta dyst á besta liðnum í 1972, vann 4 meistaraheitir og steypakappingina eina fer, hann leikti 187 dystir frá 1972 til 1999 fyri TB. Og nú 50 ár aftaná 1. dystin, er hann formaður felagsins, tikur hava gitt tað, tað er Henrik je tosi um.
text: #000012
text: Hin maðurin sum je ynski at nevna, byrjaði á besta liðnum hjá TB 1994, hann hevur einki meistaraheiti og onga steypakapping vunnið, kanska okkurt Jóansøkusteyp, men hansara hugur og alskur til TB, hevur hildi honum at eldinum øll hesi 28 árini. Hann er skrásettur fyri 353 dystir fyri TB, tann fyrsta í 1994 og tann seinasta í 2021, og er hettar helst met, helst er onkur dystur eftir í honum enn. Tikur vita helst at maðurin er Einar Petersen.
text: #000013
text: Aftur til neistan, sum kveiktist fyri 130 árum síðani.
text: #000014
text: Ímyndi tikun tann dag, tá seinasta reglan er skriva í gerðbók TB’s, og teir báir, Kári og Jens Pauli á skjalasavninum, fáa seinastu gerðabókina í varveitslu, størsta dýrgrip í Tvøroyrar søgu, savnið hevði blivið ríkari, men býurin og okur øll fátøk.
text: #000018
text: Latið okun øll, sum hava Tvøroyri og TB kært, taka lógvatak saman, og í felag fáa 130 ára gamla neistan aftur til stóran eld.
text: #000019
text: Enn einaferð til lukku við TB
text: #000020